paragraph_text: Rođena je u selu Slatini na granici Grčke i Makedonije, od siromašnih seoskih roditelja, koji su imali još tri kćeri. Zlata je bila krotka i pobožna djevojka. Kada je Zlata jednom otišla po vodu, uhvatili su je Turci i odveli u svoju kuću. Kada joj je jedan od njih nudio, da se poturči i da mu bude žena, Zlata mu je odgovorila da se ne želi odreći Krista i kršćanske vjere, makar je mučili. Došli su joj roditelji i savjetovali joj da se odrekne Krista iz nužde. Ona je to odbila.